Filmen handler om en idealistisk lærer som forsøker å undervise en bråkete gutteklasse i en belastet bydel i New York. Han forsøker å sette seg inn i elevenes situasjon for å vinne deres tillit. Han lykkes langt på vei, men noen få av de mest hardbarkede elevene setter seg kraftig til motverge. Både han og kona blir trakassert og han tvinges til å ta et oppgjør med den verste.